pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ พบปะให้กำลังใจ ทักทายผู้ประกอบการพ่อค้าแม่ค้า และประชาชนที่ตลาดสันติสุข และตลาดกิมหยง ขอให้คนไทยก้าวเดินไปข้างหน้าพร้อมกัน เพื่อประเทศไทย เพื่อความสุขของคนไทยทุกคน
วันเสาร์ที่ 11 มีนาคม 2566
11/03/2566
นายกฯ พบปะให้กําลังใจ ทักทายผู้ประกอบการพ่อค้าแม่ค้า และประชาชนที่ตลาดสันติสุข และตลาดกิมหยง ขอให้คนไทยก้าวเดินไปข้างหน้าพร้อมกัน เพื่อประเทศไทย เพื่อความสุขของคนไทยทุกคน
นายกฯ พบปะให้กําลังใจ ทักทายผู้ประกอบการพ่อค้าแม่ค้า และประชาชนที่ตลาดสันติสุข และตลาดกิมหยง ขอให้คนไทยก้าวเดินไปข้างหน้าพร้อมกัน เพื่อประเทศไทย เพื่อความสุขของคนไทยทุกคน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (11 มีนาคม 2566) เวลา 13.55 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางมาที่ตลาดสันติสุขและตลาดกิมหยง อําเภอหาดใหญ่ จังหวัดสงขลา เพื่อพบปะให้กําลังใจและทักทายผู้ประกอบการพ่อค้าแม่ค้าและประชาชนชาวหาดใหญ่
โอกาสนี้ นายกรัฐมนตรีกล่าวทักทายประชาชนว่า ดีใจที่ได้มาเจอพี่น้องชาวอําเภอหาดใหญ่ และพี่น้องชาวสงขลาในวันนี้ ไม่ว่าจะมาที่หาดใหญ่กี่ครั้ง ก็ได้รับการต้อนรับอย่างแสนอบอุ่นเช่นนี้เสมอ และวันนี้ได้เห็นหน้าตาที่แจ่มใสของทุกคน ก็ปลื้มใจที่พี่น้องชาวหาดใหญ่ พี่น้องชาวสงขลาต่างก็มีความสุขกันถ้วนหน้า ทําให้ตลาดกิมหยงกลับมาครึกครื้น มีชีวิตชีวาอีกครั้ง และยังเป็นแหล่งท่องเที่ยวสําคัญที่ต้องมาเยือนให้ได้ หากใครที่มาจังหวัดสงขลาแล้วไม่ได้มาเดินเล่นที่ตลาดกิมหยง ก็นับ
ได้ว่ามาไม่ถึงจังหวัดสงขลาเช่นกัน โดยตลาดกิมหยงแห่งนี้เป็นความภาคภูมิใจของชาวสงขลามาอย่างยาวนาน เพราะเป็นแหล่งสร้างรายได้ให้คนในท้องที่ และสร้างความสุขให้ผู้ที่มาเยือน มาตลาดกิมหยงแล้ว ก็ไม่ควรที่จะพลาดชิมอาหารสตรีทฟู้ดรอบ ๆ ที่นับเป็นว่าเป็นเสน่ห์อีกอย่างหนึ่งของไทยที่สร้างความนิยมให้แก่นักท่องเที่ยวที่เดินทางมาประเทศไทย
นอกจากนี้ นายกรัฐมนตรีกล่าวว่า การมาลงพื้นที่ในวันนี้ เพื่อติดตามและมอบแนวทางการแก้ปัญหาความเดือดร้อนของประชาชน รัฐบาลตั้งใจทํางานอย่างเต็มกําลัง เพื่อดูแลประชาชนอยางใกล้ชิดเสมอมา สิ่งเหล่านี้เป็นสิ่งสําคัญที่รัฐบาลต้องทําหน้าที่ให้ดีที่สุด ขอให้คนไทยก้าวเดินไปข้างหน้าพร้อมกัน เพื่อประเทศไทยของเรา เพื่อความสุขของคนไทยทุกคนตลอดไป
นายกรัฐมนตรีกล่าวด้วยว่า นายกฯ รักคนไทยทุกคน โดยเฉพาะคนปักษ์ใต้ ซึ่งวันนี้ได้ฝึกพูดปักษ์ใต้ด้วยเช่นกัน หรอยจังหู้ พรือมั้ง บายดีม้าย ซึ่งภาษาปักษ์ใต้เป็นเอกลักษณ์ประจําถิ่นที่มีความโดดเด่น นายกฯ ดีใจเ พราะไม่ว่าจะอยู่พื้นที่ไหนในประเทศไทย ก็ยังเคยได้ยินคนพูดภาษาใต้เสมอ ถือเป็นสิ่งที่ดีลูกหลานได้มีการสืบทอด อนุรักษ์ อัตลักษณ์ประจําถิ่นให้คงอยู่คู่ประเทศไทยต่อไป
ทั้งนี้ ในการลงพื้นที่ให้กําลังใจพ่อค้า-แม่ค้าตลาดสันติสุข และตลาดกิมหยง ของนายกรัฐมนตรีในวันนี้ มีกลุ่มพ่อค้า แม่ค้า และประชาชนชาวหาดใหญ่ และชาวสงขลา มารอต้อนรับ ให้กําลังใจนายกรัฐมนตรีตั้งแต่ช่วงเช้า ต่างส่งเสียงเชียร์ให้กําลังใจนายกฯ ลุงตู่ พร้อมทั้งมอบดอกไม้และขอถ่ายรูปกับนายกรัฐมนตรีเป็นที่ระลึกอย่างอบอุ่นและเป็นกันเองตลอดเส้นทาง
รัฐบาลไทย-ข่าวทำเนียบรัฐบาล-“ทิพานัน” แจ้งข่าวดี “พล.อ.ประยุทธ์” กดปุ่มโอนเงินอุดหนุนเด็กแล้ว 1,461 ล้านบาท ให้ผู้ปกครอง 2.3 ล้านราย ย้ำมุ่งพัฒนาเด็กทุกช่วงวัยตั้งแต่แรกเกิด ส่งเงินตรงถึงมือกลุ่มเปราะบาง
วันเสาร์ที่ 11 มีนาคม 2566
11/03/2566
“ทิพานัน” แจ้งข่าวดี “พล.อ.ประยุทธ์” กดปุ่มโอนเงินอุดหนุนเด็กแล้ว 1,461 ล้านบาท ให้ผู้ปกครอง 2.3 ล้านราย ย้ํามุ่งพัฒนาเด็กทุกช่วงวัยตั้งแต่แรกเกิด ส่งเงินตรงถึงมือกลุ่มเปราะบาง
“ทิพานัน” แจ้งข่าวดี “พล.อ.ประยุทธ์” กดปุ่มโอนเงินอุดหนุนเด็กแล้ว 1,461 ล้านบาท ให้ผู้ปกครอง 2.3 ล้านราย ย้ํามุ่งพัฒนาเด็กทุกช่วงวัยตั้งแต่แรกเกิด ส่งเงินตรงถึงมือกลุ่มเปราะบาง  ทันที
วันนี้ (11 มี.ค. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี มุ่งลดเหลื่อมล้ําในทุกมิติ ควบคู่ไปกับการลงทุนเพื่อพัฒนาทรัพยากรมนุษย์ รองรับเด็กทุกช่วงวัยตั้งแต่แรกเกิดจนถึงวัยทํางาน โดยได้จ่ายเงินอุดหนุนเพื่อการเลี้ยงดูเด็กแรกเกิด จํานวน 600 บาท ให้แก่เด็กแรกเกิดในครัวเรือนยากจนหรือครัวเรือนที่เสี่ยงต่อความยากจน เพื่อให้เด็กได้รับการดูแลให้มีคุณภาพชีวิตที่ดี มีพัฒนาการเหมาะสมตามวัยตั้งแต่เดือนตุลาคม พ.ศ. 2558 เป็นต้นมา
น.ส.ทิพานัน กล่าวว่า ล่าสุดขอแจ้งข่าวดีพี่น้องประชาชน เงินอุดหนุนเด็กประจําเดือนมีนาคม 2566 เข้าบัญชีแล้วเมื่อวันที่ 10 มีนาคม 2566 สําหรับผู้ปกครองที่มีสิทธิรับเงินอุดหนุนรายเดิมและรายใหม่ที่ลงทะเบียนสมบูรณ์ในระบบก่อนวันที่ 25 กุมภาพันธ์ 2566 จํานวน 2,313,966 ราย เป็นจํานวนเงิน 1,461,718,200 บาท ทั้งนี้ผู้ปกครองที่ได้รับสิทธิสามารถตรวจสอบยอดเงินจากเลขที่บัญชีธนาคารหรือพร้อมเพย์ที่แจ้งรับเงินอุดหนุนไว้ ส่วนการตรวจสอบสถานะสิทธิเงินอุดหนุนบุตรนั้น สามารถตรวจสอบได้ 3 ช่องทาง คือ 1)เว็บไซต์กรมกิจการเด็กและเยาวชน https://csgcheck.dcy.go.th/public/eq/popSubsidy.do  2)แอปพลิเคชัน "ทางรัฐ" และ 3)แอปพลิเคชัน “เงินเด็ก”
สําหรับผู้ปกครองที่ต้องการลงทะเบียนรับเงินอุดหนุนเด็กแรกเกิด ต้องมีคุณสมบัติดังนี้
1.เป็นบิดา มารดา หรือบุคคลอื่นที่เป็นผู้เลี้ยงดูเด็กแรกเกิด
2.เด็กแรกเกิดต้องอาศัยร่วมด้วย
3.เป็นครอบครัวที่มีรายได้น้อย เฉลี่ยไม่เกิน 100,000 บาท/ คน /ปี
ส่วนเด็กแรกเกิดต้องมีอายุไม่เกิน 6 ปี มีสัญชาติไทย อาศัยอยู่กับผู้ปกครองในครอบครัวที่มีรายได้น้อยและไม่อยู่ในสถานสงเคราะห์ของหน่วยงานรัฐ หรือเอกชนตามที่อธิบดีกรมกิจการเด็กและเยาวชนประกาศกําหนด หากเข้าเกณฑ์คุณสมบัติรับเงินอุดหนุนเด็กแรกเกิด สามารถลงทะเบียนผ่านออนไลน์ได้ที่แอปพลิเคชั่นเงินเด็ก ตลอด 24 ชั่วโมง หรือติดต่อลงทะเบียนได้ในพื้นที่ที่เด็กแรกเกิดและผู้ปกครองอาศัยอยู่จริง โดยกรุงเทพมหานคร ลงทะเบียนที่สํานักงานเขต เมืองพัทยา ลงทะเบียนที่ศาลาว่าการเมืองพัทยา ส่วนภูมิภาค ลงทะเบียนที่องค์การบริหารส่วนตําบล หรือเทศบาล
สอบถามข้อมูลเพิ่มเติมได้ที่ ศูนย์ช่วยเหลือสังคม โทร. 1300 ตลอด 24 ชั่วโมง หรือ ศูนย์ปฏิบัติการโครงการเงินอุดหนุนเพื่อการเลี้ยงดูเด็กแรกเกิด โทร.082-091-7245, 082-037-9767, 083-4313533, 065-731-3199(ในวันเวลาราชการ จันทร์ - ศุกร์ เวลา 08.30 - 17.00 น.)
“พล.อ.ประยุทธ์ ไม่เพียงมุ่งพัฒนาทรัพยากรมนุษย์ ด้วยการให้เงินอุดหนุนเด็ก 600 บาท และยังช่วยเหลือค่าครองชีพกลุ่มเปราะบางทั้ง เบี้ยผู้สูงอายุ 600-1,000 บาท ตามเกณฑ์อายุ และ เบี้ยผู้พิการ 800-1,000 บาท ตามเกณฑ์อายุอีกด้วย ซึ่งเป็นการช่วยเหลือที่ส่งเงินตรงถึงมือประชาชน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รฟม. ขอเชิญชวนผู้สนใจเข้าร่วมกิจกรรม Road Show เผยแพร่ความรู้ความเข้าใจเกี่ยวกับการขอข้อมูลข่าวสารของราชการ วันจันทร์ที่ 13 มีนาคม นี้ บริเวณแยกศรีย่าน - แยกซังฮี้
วันเสาร์ที่ 11 มีนาคม 2566
รฟม. ขอเชิญชวนผู้สนใจเข้าร่วมกิจกรรม Road Show เผยแพร่ความรู้ความเข้าใจเกี่ยวกับการขอข้อมูลข่าวสารของราชการ วันจันทร์ที่ 13 มีนาคม นี้ บริเวณแยกศรีย่าน - แยกซังฮี้
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เตรียมจัดกิจกรรมเผยแพร่ความรู้ความเข้าใจเกี่ยวกับการขอข้อมูลข่าวสาร ตามพระราชบัญญัติข้อมูลข่าวสารของราชการ พ.ศ. 2540 ในรูปแบบ Road Show และจัดบูธนิทรรศการ ในวันจันทร์ที่ 13 มีนาคม 2566 เวลา 13.00 - 15.00 น. บริเวณแนวสายทางโครงการรถไฟฟ้าสายสีม่วงฯ ตั้งแต่แยกศรีย่าน - แยกซังฮี้
โดยกิจกรรมดังกล่าว จะมีการให้ความรู้เกี่ยวกับพระราชบัญญัติข้อมูลข่าวสารของราชการ พ.ศ. 2540 ซึ่งจะช่วยให้ประชาชนมีความเข้าใจเกี่ยวกับสิทธิของตนเองในการเข้าถึงข้อมูลข่าวสารเกี่ยวกับโครงการต่าง ๆ ของภาครัฐ ซึ่งล้วนเกี่ยวพันต่อการดํารงชีวิตของภาคประชาชนไม่ทางใดก็ทางหนึ่งมากยิ่งขึ้น พร้อมกันนี้ ภายในกิจกรรมยังมีการแนะนําการเข้าถึงข้อมูลข่าวสารของ รฟม. และช่องทางในการติดต่อศูนย์ข้อมูลข่าวสารของ รฟม. ตลอดจนมีการประชาสัมพันธ์ข้อมูลแนวเส้นทาง และความคืบหน้างานก่อสร้างของโครงการรถไฟฟ้าสายสีม่วงฯ อีกด้วย
รฟม. จึงขอเชิญชวนประชาชนที่อยู่ตามแนวสายทางโครงการรถไฟฟ้าสายสีม่วงฯ และ/หรือ มีความสนใจทุกท่าน เข้าร่วมรับฟังสาระน่ารู้จากกิจกรรม และร่วมสนุกตอบคําถามเพื่อรับของที่ระลึกสุดพิเศษจาก รฟม. ได้ตามวัน เวลาและสถานที่ข้างต้น ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-เตือน! อย่าร่วมขบวนการยื่นภาษีเท็จ โทษคุก 7 ปี และปรับ 2 เสี่ยงถูกสวมรอยโอนเงิน
วันเสาร์ที่ 11 มีนาคม 2566
11/03/2566
เตือน! อย่าร่วมขบวนการยื่นภาษีเท็จ โทษคุก 7 ปี และปรับ 2 เสี่ยงถูกสวมรอยโอนเงิน
เตือน! อย่าร่วมขบวนการยื่นภาษีเท็จ โทษคุก 7 ปี และปรับ 2 เสี่ยงถูกสวมรอยโอนเงิน
วันนี้ (11 มี.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้มีมิจฉาชีพหลอกลวงประชาชนให้ยื่นยื่นภาษีเงินได้บุคคลธรรมดาที่เป็นเท็จเพื่อขอคืนเงินภาษี โดยมิจฉาชีพทําหน้าที่รวบรวมเลขบัตรประจําตัวประชาชน เพื่อนํามายื่นแบบภาษีและขอคืนเงินภาษีอันเป็นเท็จให้ และขอเงินส่วนแบ่งเป็นค่าดําเนินการ
ทางกรมสรรพากร แจ้งว่า หากระบบของกรมตรวจพบการขอคืนเงินภาษีที่ทุจริต นอกจากจะถูกระงับการคืนเงินและเรียกให้นําส่งเอกสารหลักฐานเพิ่มแล้ว ยังถูกขโมยข้อมูลส่วนบุคคลด้วย เช่น ชื่อ-นามสกุล ที่อยู่ วันเดือนปีเกิด เลขบัตรประชาชน เลขเลเซอร์หลังบัตร เบอร์โทร ซึ่งข้อมูลเหล่านี้สามารถนําไปสวมรอยทําธุรกรรมทางการเงินได้ มากไปกว่านั้น การขอคืนภาษีโดยทุจริต มีความผิดตามมาตรา 37 แห่งประมวลรัษฎากร มีโทษจําคุกสูงสุด 7 ปี และปรับสูงสุดถึง 200,000 บาท และ
ดังนั้น จึงขอให้ประชาชนอย่าหลงเชื่อและอย่าเข้าร่วมกับมิจฉาชีพเด็ดขาด หากเข้าร่วมขบวนการยื่นภาษีเท็จ อาจตกเป็นผู้ร่วมกระทําความผิดอาญา ซึ่งมีโทษทั้งจําและปรับได้ ทั้งนี้ หากมีข้อสงสัยเกี่ยวกับภาษี สามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์ RD Intelligence Center โทร.1161
รัฐบาลไทย-ข่าวทำเนียบรัฐบาล-นายกรัฐมนตรีไหว้สักการะศาลเจ้าพ่อหลักเมืองสงขลา สถานที่ศักดิ์สิทธิ์และศูนย์รวมจิตใจของคนไทยเชื้อสายจีน ทั้งในจังหวัดสงขลาและจังหวัดใกล้เคียง เพื่อความเป็นสิริมงคล
วันเสาร์ที่ 11 มีนาคม 2566
11/03/2566
นายกรัฐมนตรีไหว้สักการะศาลเจ้าพ่อหลักเมืองสงขลา สถานที่ศักดิ์สิทธิ์และศูนย์รวมจิตใจของคนไทยเชื้อสายจีน ทั้งในจังหวัดสงขลาและจังหวัดใกล้เคียง เพื่อความเป็นสิริมงคล
นายกรัฐมนตรีไหว้สักการะศาลเจ้าพ่อหลักเมืองสงขลา สถานที่ศักดิ์สิทธิ์และศูนย์รวมจิตใจของคนไทยเชื้อสายจีน ทั้งในจังหวัดสงขลาและจังหวัดใกล้เคียง เพื่อความเป็นสิริมงคล ในโอกาสเดินทางตรวจราชจังหวัดสงขลา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (11 มีนาคม 2566) เวลา 11.45 น. ณ ศาลเจ้าพ่อหลักเมืองสงขลา ถนนนางงาม ตําบลบ่อยาง อําเภอเมืองสงขลา จังหวัดสงขลา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี เดินทางมาไหว้สักการะศาลเจ้าพ่อหลักเมืองสงขลา และสิ่งศักดิ์สิทธิ์เทพเจ้าภายในศาล โดยมีนายคณธร รัตนปราการ นายกสมาคมฮกเกี้ยนสงขลา คณะกรรมการสมาคมจีนจังหวัดสงขลา ประชาชนและนักท่องเที่ยวรอให้การต้อนรับ
เมื่อนายกรัฐมนตรีเดินทางมาถึงศาลเจ้าพ่อหลักเมืองสงขลา ได้ไหว้เทวดา ฟ้า ดิน ซึ่งตั้งอยู่ภายนอกศาลเจ้า ก่อนมายังบริเวณที่ตั้งโต๊ะพิธีภายในศาลเจ้า ซึ่งมีดอกไม้ ธูปเทียน น้ําชา อาหาร ผลไม้ พร้อมกันนี้ นายกรัฐมนตรีได้สักการะองค์เจ้าพ่อหลักเมือง เสี่ยง ฮ๋อง เหล่า เอี๋ย และเทพสิ่งศักดิ์สิทธิ์ต่าง ๆ ภายในศาลเจ้า จากนั้น นายกรัฐมนตรีตีกลอง ตีระฆัง ตีฆ้อง เอาฤกษ์ เอาชัย เพื่อความเป็นสิริมงคล ในโอกาสเดินทางมาตรวจราชจังหวัดสงขลา
จากนั้น นายกรัฐมนตรีถ่ายภาพร่วมกับนายกสมาคมฯ และคณะกรรมการ แล้วเดินแวะทักทายประชาชนและนักท่องเที่ยวที่มารอให้การต้อนรับอย่างเป็นกันเอง ก่อนเดินทางไปท่าแพขนานยนต์ อําเภอสิงหนคร จังหวัดสงขลา เพื่อตรวจเยี่ยมพื้นที่ก่อสร้างสะพานข้ามทะเลสาบสงขลาเชื่อมอําเภอเมืองสงขลากับอําเภอสิงหนครต่อไป
สําหรับศาลเจ้าพ่อหลักเมืองสงขลาแห่งนี้ถือเป็นสถานที่ศักดิ์สิทธิ์ และเป็นศูนย์รวมจิตใจของคนไทยเชื้อสายจีนทั้งในจังหวัดสงขลาและใกล้เคียง ตามความเชื่อของชาวสงขลาเชื้อสายจีนได้มีการอัญเชิญองค์เทพศักดิ์สิทธิ์ช่วยปกปักรักษาเมือง เป็นองค์เจ้าพ่อหลักเมืองมีชื่อว่า เสี่ยง ฮ๋อง เหล่า เอี๋ย มาประดิษฐานไว้ ตั้งอยู่ด้านหลังของเสาหลักเมืองสงขลา โดยตามความเชื่อของชาวสงขลาเชื้อสายจีนนั้น ผู้ใดที่มากราบไหว้สักการะศาลเจ้าพ่อหลักเมืองสงขลา และเทพเจ้าภายในศาลเจ้าพ่อหลักเมืองสงขลามักจะประสบความสําเร็จ
รัฐบาลไทย-ข่าวทำเนียบรัฐบาล-“อนุรักษ์” ผู้ช่วยรมว. ดีอีเอส เปิดกิจกรรม “รู้เท่าทัน รับมือข่าวปลอม”
วันเสาร์ที่ 11 มีนาคม 2566
“อนุรักษ์” ผู้ช่วยรมว. ดีอีเอส เปิดกิจกรรม “รู้เท่าทัน รับมือข่าวปลอม”
“อนุรักษ์” ผู้ช่วยรมว. ดีอีเอส เปิดกิจกรรม “รู้เท่าทัน รับมือข่าวปลอม”
วันนี้(11 มี.ค.66)พันตํารวจโทอนุรักษ์จิรจิตรผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)เปิดกิจกรรมสร้างการรับรู้เพื่อรู้เท่าทันและรับมือกับข่าวปลอมครั้งที่2/2566ให้แก่กลุ่มบุคลากรทางการศึกษาและบุคลากรทางการแพทย์ภายใต้โครงการศูนย์ประสานงานและแก้ไขปัญหาข่าวปลอม(Anti Fake News Center: AFNC)เพื่อเตรียมพร้อมในการรับมือข่าวสารในปัจจุบันและสร้างความตระหนักรู้ในการใช้สื่อสังคมออนไลน์โดยมีนางสาวพิยะดาสุดกังวาลผู้อํานวยการกองยุทธศาสตร์และแผนงาน พร้อมด้วยหน่วยงานและเจ้าหน้าที่ที่เกี่ยวข้องให้การต้อนรับณห้องประชุมแม่สอดบอลรูมโรงแรมเซ็นทราบายเซ็นทาราแม่สอดจังหวัดตาก
______________
รัฐบาลไทย-ข่าวทำเนียบรัฐบาล-ชวนคนไทยเที่ยว เทศกาลดอกลำดวนบานฯ ศรีสะเกษ  2566 หนึ่งกิจกรรมเด่นในปฏิทินท่องเที่ยว ททท.แนะนำต้องไปชมอัตลักษณ์วิถี 4 เผ่า การแสดงแสงสีเสียง
วันเสาร์ที่ 11 มีนาคม 2566
11/03/2566
ชวนคนไทยเที่ยว เทศกาลดอกลําดวนบานฯ ศรีสะเกษ  2566 หนึ่งกิจกรรมเด่นในปฏิทินท่องเที่ยว ททท.แนะนําต้องไปชมอัตลักษณ์วิถี 4 เผ่า การแสดงแสงสีเสียง
ชวนคนไทยเที่ยว เทศกาลดอกลําดวนบานฯ ศรีสะเกษ  2566 หนึ่งกิจกรรมเด่นในปฏิทินท่องเที่ยว ททท.แนะนําต้องไปชมอัตลักษณ์วิถี 4 เผ่า การแสดงแสงสีเสียง
วันที่ 11 มี.ค.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขอเชิญชวนประชาชน ร่วมงานเทศกาลดอกลําดวนบาน สืบสานประเพณีสี่เผ่าไทศรีสะเกษ ประจําปี 2566 จัดขึ้นระหว่างวันที่ 8-12 มี.ค. 2566 ณ สวนสมเด็จพระศรีนครินทร์ วิทยาลัยเกษตรและเทคโนโลยีศรีสะเกษ อ.เมือง จ.ศรีสะเกษ โดยเทศกาลดอกลําดวนบานฯ เป็นการแสดงอัตลักษณ์ วิถีชีวิต ศิลปะ วัฒนธรรม ของชาว จ.ศรีสะเกษ ที่มีความหลากหลายของ 4 เผ่า ไทศรีสะเกษ ได้แก่ กูย เขมร ลาว เยอ อยู่ร่วมกันมานับแต่อดีตจนถึงปัจจุบัน ทั้งนี้ เพื่อคงความเป็นเอกลักษณ์ รักษามรดกทางวัฒนธรรม รวมถึงส่งเสริมการท่องเที่ยว เพื่อกระตุ้นเศรษฐกิจ ซึ่งปัจจุบันเทศกาลดอกลําดวนบานฯ ได้รับการบรรจุเป็นหนึ่งกิจกรรมโดดเด่นในปฏิทินที่การท่องเที่ยวแห่งประเทศไทย(ททท.) แนะนําให้นักท่องเที่ยวทั้งชาวไทยและต่างชาติไปเยี่ยมชมด้วย
น.ส.ไตรศุลี กล่าวว่า เทศกาลดอกลําดวนบานฯ มีกิจกรรมทั้งภาคกลางวันและภาคกลางคืน โดยกิจกรรมช่วงกลางวัน มีการแสดงรากวัฒนธรรม อาทิ บ้านจําลองของ 4 เผ่า ไทศรีสะเกษ (กูย เขมร ลาว เยอ) การแสดงที่สะท้อนให้เห็นถึงความเชื่อ พิธีกรรมประเพณี และวิถีชีวิตของชุมชน ที่มีความงานและเอกลักษณ์เฉพาะตัวของแต่ละชนเผ่า พร้อมอาหารพื้นบ้านของแแต่ละชนเผ่า มีการจัดจําหน่ายสินค้าโอท็อป (OTOP) อาหาร เครื่องดื่ม สมุนไพร ผ้าทอเบญจศรี ของใช้ เครื่องประดับ เป็นต้น กิจกรรมภาคกลางคืน ชมการแสดง เเสงสี เสียง "อารยธรรมแห่งศรัทธา มนตราศรีพฤเธศวร" ตอน รอยบรรพชน ซึ่งเป็นชุดการแสดงที่มีความยิ่งใหญ่ ใช้นักแสดงร่วมกว่า 400 คน
น.ส.ไตรศุลี กล่าวว่า การจัดงานเทศกาลดอกลําดวนบาน สืบสานประเพณีสี่เผ่าไทศรีสะเกษ สอดคล้องกับแนวทางการส่งเสริมการท่องเที่ยวเพื่อกระตุ้นเศรษฐกิจของรัฐบาล โดยการจัดเทศกาลดังกล่าวนี้ยังเอื้อหนุนการส่งเสริมสินค้าเกษตร เช่น หอม กระเทียม ผลไม้ เช่น ทุเรียน เงาะ มังคุด ลองกอง ลําไย ลิ้นจี่ และยังกระตุ้นให้เกิดการท่องเที่ยงในสถานที่ท่องเที่ยวอื่นๆในจังหวัดไปพร้อมๆกันด้วย
รัฐบาลไทย-ข่าวทำเนียบรัฐบาล-กรมเจ้าท่า บูรณาการคุมเข้มความปลอดภัยทางน้ำ กำชับผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
วันเสาร์ที่ 11 มีนาคม 2566
กรมเจ้าท่า บูรณาการคุมเข้มความปลอดภัยทางน้ํา กําชับผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
...
กรมเจ้าท่า บูรณาการคุมเข้มความปลอดภัยทางน้ํา กําชับผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
จากนโยบายรัฐบาล และกระทรวงคมนาคม มอบหมายให้กรมเจ้าท่า ดูแลความปลอดภัยและอํานวยความสะดวกให้กับประชาชนในการเดินทางทางน้ําทั่วประเทศ
สํานักงานเจ้าท่าภูมิภาคสาขาพัทยา งานตรวจการขนส่งทางน้ํา บูรณาการร่วมกับตํารวจท่องเที่ยว,เมืองพัทยา,หน่วยงานท่องเที่ยวและกีฬา และ ศรชล. ออกปฏิบัติการตรวจความปลอดภัยในการสัญจรทางน้ําในพื้นที่รับผิดชอบ ตามแผนยุทธศาสตร์เพื่อการยกระดับความปลอดภัยทางน้ํา (พัทยาโมเดล) บริเวณท่าเทียบเรือพัทยาใต้ โดยตรวจสอบ คุณสมบัติผู้ทําการในเรือ สภาพความปลอดภัยตัวเรือ ความดังของเสียงเครื่องยนต์เรือ เอกสารประจําเรือ และอุปกรณ์เพื่อความปลอดภัยประจําเรือว่ามีครบถ้วน อยู่ในสภาพพร้อมใช้งานหรือไม่ รวมถึงกฎหมายอื่นที่เกี่ยวข้องกับเจ้าหน้าที่ที่ร่วมปฏิบัติการในครั้งนี้ ซึ่งผลการตรวจพบผู้ควบคุมเรือใช้เรือขณะที่ใบประกาศนียบัตรสิ้นอายุ 1 ราย พร้อมดําเนินการตามขั้นตอนกฎหมาย
ทั้งนี้ กรมเจ้าท่า ได้กําชับเน้นย้ําเจ้าหน้าที่ให้ปฏิบัติตามมาตรการเพื่อความปลอดภัย เตรียมความพร้อมของเรือและคนเรือ ต้อนรับการกลับมาท่องเที่ยวในเมืองพัทยาของนักท่องเที่ยวทั้งชาวไทยและชาวต่างชาติ ซึ่งได้รับความร่วมมือจากผู้ประกอบการเรือเป็นอย่างดี รวมถึงกํากับ ดูแลควบคุมการเดินเรือในบริเวณดังกล่าว โดยตรวจสอบการสวมใส่เสื้อชูชีพของนักท่องเที่ยวขณะสัญจรทางน้ํา รวมทั้งปฏิบัติตามคําแนะนําของเจ้าหน้าที่เพื่อความปลอดภัย และเป็นไปตามมาตรการของพัทยาโมเดล หากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรีห่วงใยประชาชนยืนยันตัวตนบัตรสวัสดิการ มอบรัฐมนตรี ‘อาคม’ ลงพื้นที่ จ.อุบลราชธานี -ศรีสะเกษ ติดตามผลหลังขอความร่วมมมือ 3 แบงก์ กรุงไทย ออมสิน ธ.ก.ส.ทั่วประเทศ
วันเสาร์ที่ 11 มีนาคม 2566
11/03/2566
นายกรัฐมนตรีห่วงใยประชาชนยืนยันตัวตนบัตรสวัสดิการ มอบรัฐมนตรี ‘อาคม’ ลงพื้นที่ จ.อุบลราชธานี -ศรีสะเกษ ติดตามผลหลังขอความร่วมมมือ 3 แบงก์ กรุงไทย ออมสิน ธ.ก.ส.ทั่วประเทศ
นายกรัฐมนตรีห่วงใยประชาชนยืนยันตัวตนบัตรสวัสดิการ มอบรัฐมนตรี ‘อาคม’ ลงพื้นที่ จ.อุบลราชธานี -ศรีสะเกษ ติดตามผลหลังขอความร่วมมมือ 3 แบงก์ กรุงไทย ออมสิน ธ.ก.ส.ทั่วประเทศเปิดให้บริการเสาร์-อาทิตย์ เสริมอํานวยความสะดวก
วันนี้ (11 มี.ค. 66) น.ส.ไตรศุลี ไตรสรกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความห่วงใยประชาชนที่อยู่ระหว่างขั้นตอนการยืนยันตัวตนร่วมโครงการบัตรสวัสดิการแห่งรัฐ จึงได้มีข้อสั่งการให้หน่วยงานที่เกี่ยวข้องอํานวยความสะดวกให้ประชาชนอย่างเต็มที่ พร้อมขอความร่วมมือธนาคาร 3 แห่งได้แก่ ธนาคารกรุงไทย ธนาคารออมสิน และธนาคารเพื่อการเกษตรและสหกรณ์การเกษตร(ธ.ก.ส.) ทั่วประเทศพิจารณาเปิดบริการในวันหยุดเสาร์-อาทิตย์ เพื่อให้ประชาชนที่คุณสมบัติผ่านแล้วสามารถดําเนินการยืนยันตัวตน ได้ทัน และเริ่มใช้จ่ายตามโครงการได้ตั้งแต่วันที่ 1 เม.ย. 66 เป็นต้นไป
พร้อมกับมอบหมายให้ นายอาคม เติมพิทยาไพสิฐ รมว.คลัง ลงพื้นที่ จ.อุบลราชธานี และจ.ศรีสะเกษ ระหว่างวันที่ 10-11 มี.ค. 66 เพื่อติดตามการดําเนินการตามข้อสั่งการดังกล่าว ซึ่งในวันที่ 11 มี.ค. นายอาคมได้ติดตามการให้บริการยืนยันตัวตนในช่วงวันหยุดของธนาคารของรัฐใน อําเภอกันทรลักษ์ อําเภอน้ําเกลี้ยง และอําเภอกันทรารมย์ จังหวัดศรีสะเกษ ซึ่งการดําเนินการเป็นไปอย่างเรียบร้อย ธนาคารแต่ละแห่งมีการจัดให้บัตรคิวและสามารถอํานวยความสะดวกแก่ประชาชนได้ทั้งการยืนยันตัวตน ผูกพร้อมเพย์โดยใช้บัตรประชาชนกับบัญชีเงินฝาก ได้เบ็ดเสร็จ ณ จุดเดียว
นายอาคม กล่าวระหว่างการลงพื้นที่จังหวัดศรีสะเกษว่า โครงการบัตรสวัสดิการแห่งรัฐ รอบล่าสุดนี้มีผู้ผ่านคุณสมบัติและต้องดําเนินการยืนยันตัวตนกับธนาคารกรุงไทย ออมสิน และธ.ก.ส. ทั้งสิ้น 14.6 ล้านคน ซึ่งขณะนี้ทั่วประเทศมีประชาชนดําเนินการยืนยันตัวตนเฉลี่ยวันละ 9 แสนคน ซึ่งมั่นใจว่าการที่ธนาคารทั้ง 3 แห่งได้เปิดให้บริการเสริมในวันหยุดเสาร์-อาทิตย์ ด้วยนี้จะช่วยให้ประชาชนที่ผ่านคุณสมบัติทั้งหมดสามารถยืนยันตัวตนได้ทันภายในเดือนมี.ค.นี้ และย้ําถึงผู้ป่วยติดเตียงที่ร่วมโครงการ สามารถมอบอํานาจให้ลูกหลานหรือญาติให้ไปดําเนินการยืนยันตัวตนแทนได้
นอกจากนี้ รมว.คลัง ยังฝากเตือนถึงประชาชนผู้ร่วมโครงการบัตรสวัสดิการแห่งรัฐทุกคนว่าให้ระมัดระวังมิจฉาชีพ ที่อาจอาศัยช่วงเวลาที่ประชาชนยืนยันตัวตนตามโครงการมาหลอกลวงด้วยวิธีต่างๆ อย่าหลงเชื่อผู้ที่ติดต่อมาทางโทรศัพท์และให้ดําเนินการทําธุรกรรมต่างๆ โดยเฉพาะโอนเงินออกจากบัญชี หากมีข้อสงสัยใดเกี่ยวกับโครงการให้ติดต่อธนาคารทั้ง 3 แห่งดังกล่าว และระมัดระวังอย่าให้ใครนําบัตรประชาชนแบบสมาร์ทการ์ดที่ใช้สําหรับใช้จ่ายตามโครงการนี้ไปใช้โดยพลการ
รัฐบาลไทย-ข่าวทำเนียบรัฐบาล-พ.ร.ก.ปราบอาชญากรรมทางเทคโนโลยี มีผลใช้บังคับแล้ว
วันพุธที่ 29 มีนาคม 2566
29/03/2566
พ.ร.ก.ปราบอาชญากรรมทางเทคโนโลยี มีผลใช้บังคับแล้ว
วันศุกร์ที่ 17 มีนาคม 2566
พ.ร.ก.ปราบอาชญากรรมทางเทคโนโลยี มีผลใช้บังคับแล้ว
ต่อจากนี้ไป ขอเชิญรับฟังไทยคู่ฟ้า
พ.ร.ก.มาตรการป้องกันและปราบปรามอาชญากรรมทางเทคโนโลยี พ.ศ. 2566 มีผลใช้บังคับแล้ว
ประชาชนที่ได้รับความเดือดร้อนจากการถูกมิจฉาชีพหลอกลวงแจ้งได้ที่ศูนย์แจ้งเหตุ
ภัยทางการเงินจากมิจฉาชีพของธนาคารที่ใช้บริการอยู่เพื่อระงับธุรกรรมได้ทันที ตลอด 24 ชั่วโมง
โดยเจ้าของบัญชีม้าหรือซิมม้า มีโทษจําคุก 3 ปี หรือปรับ 300,000 บาท หรือทั้งจําทั้งปรับ
ผู้เป็นธุระจัดหาหรือโฆษณาเพื่อให้มีการซื้อขาย ให้เช่า หรือให้ยืม บัญชีเงินฝาก บัตรอิเล็กทรอนิกส์
บัญชีเงินอิเล็กทรอนิกส์ ตลอดจนหมายเลขโทรศัพท์ มีโทษจําคุก 2-5 ปี ปรับตั้งแต่ 200,000 – 500,000 บาท
หรือทั้งจําทั้งปรับ สอบถามรายละเอียดเพิ่มเติมได้ที่ธนาคารที่ใช้บริการอยู่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางราง ร่วมเปิดตัว บัตรเหมาจ่าย TRANSIT PASS RED LINE BKK X BMTA
วันพุธที่ 29 มีนาคม 2566
กรมการขนส่งทางราง ร่วมเปิดตัว บัตรเหมาจ่าย TRANSIT PASS RED LINE BKK X BMTA
....
เมื่อวันที่ 29 มีนาคม 2566 ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ได้ร่วมพิธีเปิดตัวบริการบัตรเหมาจ่าย TRANSIT PASS RED LINE BKK X BMTA ร่วมกับการรถไฟแห่งประเทศไทย องค์การขนส่งมวลชนกรุงเทพ บริษัท รถไฟฟ้า ร.ฟ.ท. จํากัด และ บมจ. ธนาคารกรุงไทย ณ สถานีกลางกรุงเทพอภิวัฒน์
บัตรเหมาจ่าย TRANSIT PASS RED LINE BKK X BMTA เป็นบัตรโดยสารที่สามารถใช้เดินทางร่วมรถไฟชานเมืองสายสีแดง (ช่วงบางซื่อ-รังสิต และบางซื่อ-ตลิ่งชัน) และรถเมล์ ขสมก.ทั้งรถธรรมดาและรถปรับอากาศไม่จํากัดเที่ยว โดยจํานวนครั้งการเดินทางด้วยรถไฟชานเมืองสายสีแดง สูงสุดจํานวน 50 เที่ยว และรถเมล์ ขสมก. ไม่จํากัดเที่ยว ทั้งนี้ใช้บัตรเหมาจ่ายได้ภายในระยะเวลา 30 วัน นับจากวันที่ผู้โดยสารใช้บัตรครั้งแรกที่รถไฟฟ้าสายสีแดง หรือรถเมล์ ขสมก. อย่างใดอย่างหนึ่ง และเมื่อใช้งานรถไฟฟ้าสายสีแดงครบ 50 เที่ยวแล้ว จะไม่สามารถใช้ได้อีก แต่สามารถใช้ขึ้นรถเมล์ ขสมก. ได้จนกว่าจะครบ 30 วัน บัตรเหมาจ่ายนี้ผู้โดยสารสามารถชําระค่าโดยสารโดยการใช้บัตรแตะชําระค่าโดยสารที่จุดชําระของรถไฟชานเมือง (สายสีแดง) ตามที่ทางรฟท. กําหนดและเครื่อง EDC บนรถเมล์ ขสมก. สําหรับราคาค่าออกบัตรเหมาจ่ายมีค่าออกบัตร 100 บาท และราคาบัตรเหมาจ่าย 2,000 บาท
ทั้งนี้ ผู้โดยสารสามารถซื้อบัตรเหมาจ่าย TRANSIT PASS RED LINE BKK X BMTA ครั้งแรกได้ที่ห้องจําหน่ายบัตรโดยสารรถไฟชานเมืองสายสีแดง และเขตการเดินรถตามที่ ขสมก. กําหนด สามารถเติมเงินเข้าบัตรได้หลายช่องทาง เช่น ตู้เอทีเอ็มของธนาคารกรุงไทย แอปพลิเคชัน Krungthai NEXT การเติมเงินผ่านการสแกนQR Code หลังบัตร รวมทั้งการเติมเงินผ่านช่องทางอื่นทาง MOBILE BANKING ของทุกธนาคาร และชําระเงินสดผ่านเครื่อง EDC ณ จุดจําหน่ายบัตร
บัตรเหมาจ่ายนี้จะช่วยให้เกิดการเดินทางที่เชื่อมต่อกันระหว่างรถไฟชานเมืองสายสีแดง และรถเมล์ ขสมก. ซึ่งผู้โดยสารจะได้รับการบริการที่มีความสะดวก รวดเร็ว และได้รับโปรโมชันที่ประหยัด ถูกกว่าการชื้อบัตรแยกประเภท ทําให้บัตรเหมาใบเดียวช่วยให้การเดินทางสะดวก คุ้ม รวดเร็ว จ่ายค่าโดยสารคล่องตัวผ่านบริการชําระเงินด้วยบัตรเหมาแบบไร้สัมผัส ซึ่งในระยะต่อไปหากจัดทําบัตรเหมาเที่ยวที่ใช้เดินทางร่วมทั้ง รถเมล์ ขสมก. และรถไฟฟ้าทั้งสายสีน้ําเงิน สายสีม่วง รวมทั้ง รถไฟชานเมือง (สายสีแดง) เมื่อคิดในอัตราเหมารายวันแล้วจะทําให้ช่วยลดภาระค่าใช้จ่ายในการเดินทางของประชาชน เกิดความสะดวกรวดเร็วในการเดินทาง ส่งเสริมให้เกิดการใช้ระบบขนส่งมวลชนในพื้นที่กรุงเทพมหานครเพิ่มขึ้นต่อไป
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.นราธิวาส
วันพุธที่ 29 มีนาคม 2566
29/03/2566
นายกรัฐมนตรี ตรวจราชการ จ.นราธิวาส
วันพุธที่ 15 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.นราธิวาส ในวันนี้ (15มี.ค.66)
เพื่อเป็นประธานเปิดแพขนานยนต์ลําใหม่ที่มีความทันสมัยมากขึ้นสําหรับให้บริการประชาชนทั้งชาวไท
ยและชาวมาเลเซียในการเดินทางข้ามแม่น้ําสุไหงโก-ลก ระหว่างด่านศุลกากรตากใบ อ.ตากใบ จ.นราธิวาส กับ
ด่านศุลกากรบ้านเปิงกาลังกูโบร์ อ.ตุมปัต ประเทศมาเลเซีย รองรับการขยายตัวทางเศรษฐกิจ
การค้าการลงทุน และการท่องเที่ยว ณ ด่านศุลกากรตากใบ อ.ตากใบ จ.นราธิวาส
จากนั้นเดินทางไปติดตามความก้าวหน้าการพัฒนาศักยภาพโรงพยาบาลกัลยานิวัฒนาการุณย์ให้เป็นศูนย์การแ
พทย์ชายแดนใต้และมอบนโยบายให้หัวหน้าส่วนราชการ ณ มหาวิทยาลัยนราธิวาสราชนครินทร์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยเดินหน้าทำ Mini FTA กับพันธมิตรทางการค้า
วันพุธที่ 29 มีนาคม 2566
29/03/2566
ไทยเดินหน้าทํา Mini FTA กับพันธมิตรทางการค้า
วันอังคารที่ 21 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลผลักดันการค้าไทยกับนานาประเทศผ่านการจัดทํา Mini FTA
โดยความร่วมมือระหว่างไทยกับมณฑลไห่หนาน สาธารณรัฐประชาชนจีน ในปี 2565
ที่ผ่านมาประสบความสําเร็จอย่างมาก มีมูลค่าการค้าถึง 18,200 ล้านบาท เพิ่มขึ้นร้อยละ 91.9
ยอดส่งออกเพิ่มขึ้นร้อยละ 66.8 เตรียมต่อยอดจัดทํา Mini FTA กับเมืองสําคัญอื่น ๆ ของจีนเพิ่มเติม เช่น
เซินเจิ้น และยูนนาน เพื่อลดอุปสรรคทางการค้า โดยปัจจุบันไทยจัดทํา Mini FTA กับเมืองสําคัญในโลกแล้ว 6
ฉบับ ได้แก่ มณฑลไห่หนาน และ มณฑลกานซู่ ของประเทศจีน รัฐ
เตลังคานา ประเทศอินเดีย เมืองโคฟุ ประเทศญี่ปุ่น เมืองปูซาน และ เมืองคยองกีของเกาหลีใต้
เพื่อสร้างสัมพันธ์กับพันธมิตรทางการค้า พัฒนาเศรษฐกิจไทยให้เติบโตอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM meets with Guatemalan Ambassador
วันพุธที่ 29 มีนาคม 2566
PM meets with Guatemalan Ambassador
PM meets with Guatemalan Ambassador
March 27, 2023, at 13.30 hrs, at the Ivory Room, Thai Khu Fah Building, Government House, H.E. Mr. Carlos Humberto Jiménez Licona, Ambassador of the Republic of Guatemala to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his completion of tenure. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister commended the Guatemalan Ambassador’s crucial role in the reopening of the Embassy of Guatemala in Thailand in 2019, as a result of which considerable advancement has been made to the relations between Thailand and Guatemala, as seen in regular exchange of visits and bilateral meetings, as well as cooperation between public/private sectors of the two countries. He was also pleased with various activities held throughout the year 2022 to celebrate the 65th anniversary of the diplomatic relations. The Thai Government also commits to continue promoting relations and cooperation with Guatemala in all dimensions, especially in economic cooperation and cooperation for development.
The Guatemalan Ambassador expressed honor to have been tenured in Thailand during the past 3 years, and affirmed Guatemala’s commitment to forge cooperation with Thailand, especially in trade and investment, and tourism. He is confident that cooperation between the two countries could help push forward trade activities in Latin America.
Both parties also discussed other issues of mutual interest:
On economic cooperation, both the Prime Minister and Guatemalan Ambassador agreed to increase mutual trade value. Thailand I interested in importing Guatemala’s potential products, i.e., fertilizer products and Guatemalan coffee, while the Ambassador agreed to exchange economic cooperation in the areas of mutual interest. The Prime Minister was pleased to learn that the Guatemalan Ambassador has recently attended a seminar on promotion of economic partnership with Thailand through BCG economic development, which could boost trade and investment cooperation in environmental-friendly business areas. The seminar was also attended by representatives of other Latin American embassies in Thailand.
With regard to technical cooperation for development, the Prime Minister affirmed Thailand’s readiness to discuss with Guatemala on the possibility of developing a cooperation plan for development in the areas of mutual interest, i.e., agriculture, alternative development, ecotourism, etc. He also commended the cooperation of Thailand and Guatemala in the field of archeology. The Guatemalan Ambassador agreed, and believed that regular meetings and exchange of experiences would further strengthen tangible cooperation for development which may be built upon for the development in other dimensions.
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 1/2566
วันพุธที่ 29 มีนาคม 2566
รองปลัดกระทรวงเกษตรและสหกรณ์เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 1/2566
รองปลัดกระทรวงเกษตรและสหกรณ์เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 1/2566
วันพุธที่ 29 มีนาคม 2566 เวลา 13.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เข้าร่วมประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 1/2566 โดยมีนายแพทย์โอภาส การย์กวินพงศ์ ปลัดกระทรวงสาธารณสุข เป็นประธานฯ ณ ห้องประชุมชัยนารถนเรนทร อาคาร ชั้น 2 อาคาร 1 สํานักงานปลัดกระทรวงสาธารณสุข
การประชุมดังกล่าว เพื่อรับทราบความก้าวหน้าการขับเคลื่อนการดําเนินงานโครงการสนับสนุนการดําเนินงานควบคุมการบริโภคผลิตภัณฑ์ยาสูบและเครื่องดื่มแอลกอฮอล์ ระดับเขตและจังหวัด รับทราบผลการดําเนินงานของคณะอนุกรรมการในคณะกรรมการควบคุมผลิตภัณฑ์ยาสูบแห่งชาติด้านติดตาม ประเมินผล และตรวจสอบการดําเนินงานควบคุมผลิตภัณฑ์ยาสูบ, ด้านบําบัดรักษา และฟื้นฟูผู้เสพติดผลิตภัณฑ์ยาสูบ, ด้านกฎหมาย และด้านการเร่งรัดติดตามการดําเนินคดีการกระทําความผิดตามพระราชบัญญัติควบคุมผลิตภัณฑ์ยาสูบ พ.ศ.2560 และร่วมพิจารณายุทธศาสตร์ป้องกัน และควบคุมการแพร่ระบาดบุหรี่ไฟฟ้าในประเทศไทย, การดําเนินการแก้ไข ปรับปรุงประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขเกี่ยวกับหีบห่อผลิตภัณฑ์ยาสูบประเภทยาเส้นหรือยาเส้นปรุง พ.ศ. 2562 และแนวทางการปฏิบัติตามมาตรา 5.3 ว่าด้วยการป้องกันการแทรกแซงนโยบายการควบคุมยาสูบของรัฐ โดยอุตสาหกรรมยาสูบของกรอบอนุสัญญาว่าด้วยการควบคุมยาสูบ องค์การอนามัยโลกสําหรับส่วนราชการ
รัฐบาลไทย-ข่าวทำเนียบรัฐบาล-ทปษ.รมว.อว. ชู วชช.แพร่ สร้างชุมชนแห่งภูมิปัญญา พร้อมพัฒนาคนเพื่อเป็นรากฐานของการพัฒนาประเทศ
วันพุธที่ 29 มีนาคม 2566
ทปษ.รมว.อว. ชู วชช.แพร่ สร้างชุมชนแห่งภูมิปัญญา พร้อมพัฒนาคนเพื่อเป็นรากฐานของการพัฒนาประเทศ
ทปษ.รมว.อว. ชู วชช.แพร่ สร้างชุมชนแห่งภูมิปัญญา พร้อมพัฒนาคนเพื่อเป็นรากฐานของการพัฒนาประเทศ
เมื่อวันที่ 20 กุมภาพันธ์ 2566 นายสัมพันธ์ เย็นสําราญ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ได้ลงพื้นที่ตรวจเยี่ยม วชช. แพร่ ตําบลน้ําชํา อําเภอเมืองแพร่ จังหวัดแพร่ โดยมี นางสุมามาลย์ วิวรรธนดิฐกุล ประธานสภาวิทยาลัยชุมชนแพร่ ดร.ประทีป บินชัย ผู้อํานวยการวิทยาลัยชุมชนแพร่ และคณะผู้บริหารให้การต้อนรับ ในโอกาสนี้ ทปษ.รมว.อว.ได้รับฟังผลการดําเนินงานของทางวิทยาลัย ไม่ว่าจะเป็น โครงการ U2T ทั้งในเฟส 1 และ เฟส 2 โครงการ Phrae Rich ที่ได้นําสินค้าและผลิตภัณฑ์ที่เป็นภูมิปัญญาท้องถิ่น มาทําการตลาดเพิ่มมูลค่าทั้งในและต่างประเทศ
นอกจากนั้นในช่วงบ่าย ที่ปรึกษารัฐมนตรี อว. และคณะ ได้ลงพื้นที่โครงการวิจัย ที่ได้ดําเนินการมาอย่างต่อเนื่องจนประสบความสําเร็จ คือ
1.โครงการวิจัย การพัฒนาประสิทธิภาพการย้อมผ้าหม้อห้อมจังหวัดแพร่โดยใช้วิทยาการสมัยใหม่ ณ ชุมชนทุ่งโฮ้ง อําเภอเมืองแพร่ จังหวัดแพร่ โดย อาจารย์มนัส จันทร์พวง และนายภาสกร แสงด้วง ข้ามสาม เจ้าของแบรนด์ NAT CRAFT
2. โครงการวิจัย การสร้างมูลค่าเพิ่มผลิตภัณฑ์ไม้สักเพื่อผู้สูงอายุตามแนวคิดเศรษฐกิจสร้างสรรค์ ณ ศูนย์การเรียนรู้ไม้สัก วิทยาลัยชุมชนแพร่ อําเภอสูงเม่น จังหวัดแพร่ โดย อาจารย์พงศธร กันทะวงค์
3. โรงเรือนแพะอัจฉริยะ และโรงเรือนชันรงอัจฉริยะ ซึ่งเป็นโครงการวิจัยและเป็นหลักสูตรฝึกอบรมร่วมกับ มรภ.ยะลา เกี่ยวกับการเลี้ยงแพะ และการทําการเกษตร
ซึ่งในงานที่ ทปษ.รมว.อว. ได้กล่าวชื่นชมการทํางานของ วชช. และให้แนวทางในดําเนินงานกับชุมชน ว่า ถึงแม้ว่า วชช.จะเป็นโอกาสทางการศึกษาและแหล่งเรียนรู้ตลอดชีวิตของชุมชน แต่ก็ต้องทําให้ถึงที่สุด ไม่ใช่เพียงแค่เติมเต็มอย่างเดียว แต่ควรต่อยอดให้กับชุมชนด้วย ทั้งนี้ ได้แนะนําเพิ่มเติมในส่วนของแนวทางการพัฒนางานวิจัยไปสู่ชุมชน และการพัฒนาเชิงพาณิชย์ โดยเฉพาะเรื่องจดสิทธิบัตร และอนุสิทธิบัตร
รัฐบาลไทย-ข่าวทำเนียบรัฐบาล-รองนายกฯ วิษณุฯ หารือ เอกอัครราชทูตเวียดนามฯ ย้ำความสัมพันธ์ที่ใกล้ชิดและมีพลวัตมาอย่างต่อเนื่อง พร้อมร่วมกันเพิ่มพูนความร่วมมือที่มีศักยภาพ โดยเฉพาะด้านการค้าและการลงทุน
วันพุธที่ 29 มีนาคม 2566
29/03/2566
รองนายกฯ วิษณุฯ หารือ เอกอัครราชทูตเวียดนามฯ ย้ําความสัมพันธ์ที่ใกล้ชิดและมีพลวัตมาอย่างต่อเนื่อง พร้อมร่วมกันเพิ่มพูนความร่วมมือที่มีศักยภาพ โดยเฉพาะด้านการค้าและการลงทุน
รองนายกฯ วิษณุฯ หารือ เอกอัครราชทูตเวียดนามฯ ย้ําความสัมพันธ์ที่ใกล้ชิดและมีพลวัตมาอย่างต่อเนื่อง พร้อมร่วมกันเพิ่มพูนความร่วมมือที่มีศักยภาพ โดยเฉพาะด้านการค้าและการลงทุน
วันนี้ (วันพุธที่ 29 มีนาคม 2566) เวลา 09.30 น. ณ ห้องรับรอง ชั้น 11 กระทรวงยุติธรรม นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ โดยสรุปสาระสําคัญของการหารือ ดังนี้
รองนายกรัฐมนตรีกล่าวต้อนรับและยินดีกับการดํารงตําแหน่งเอกอัครราชทูตสาธารณรัฐสังคมนิยมเวียดนามประจําประเทศไทย พร้อมทั้งขอบคุณเอกอัครราชทูตเวียดนามฯ ที่ปฏิบัติหน้าที่อย่างแข็งขันเพื่อส่งเสริมความสัมพันธ์ระหว่างกันตลอดมาตั้งแต่เข้ารับหน้าที่ ความสัมพันธ์ระหว่างไทยกับเวียดนามมีความใกล้ชิดและมีพลวัตมาอย่างต่อเนื่อง โดยรองนายกรัฐมนตรียืนยันว่า รัฐบาลไทยพร้อมร่วมมืออย่างใกล้ชิดกับรัฐบาลเวียดนาม เพื่อส่งเสริมความสัมพันธ์และความร่วมมือระหว่างกันให้แน่นแฟ้นมากขึ้น
เอกอัครราชทูตเวียดนามฯ ขอบคุณรองนายกรัฐมนตรีที่สละเวลาให้เข้าเยี่ยมคารวะในวันนี้ ขอบคุณรองนายกรัฐมนตรีที่มีบทบาทสําคัญในการสนับสนุนความสัมพันธ์และความร่วมมือระหว่างไทยกับเวียดนามให้มีความก้าวหน้ามาโดยตลอด ชื่นชมรองนายกรัฐมนตรีว่าเป็นผู้มีความรู้ และความสามารถของไทย โดยไทยกับเวียดนามเป็นหุ้นส่วนยุทธศาสตร์ที่เข้มแข็ง มีความร่วมมือระหว่างกันที่ครอบคลุมในทุกมิติ และในปีนี้ถือเป็นปีครบรอบ 10 ปีของการยกระดับความสัมพันธ์เป็นหุ้นส่วนยุทธศาสตร์ (Strategic Partnership) ซึ่งเอกอัครราชทูตเวียดนามฯ ยืนยันพร้อมสานต่อและเพิ่มพูนความร่วมมือระหว่างกันให้ใกล้ชิดยิ่งขึ้น โดยเชื่อมั่นว่าความสัมพันธ์ระหว่างกันจะดําเนินไปได้อย่างมีเสถียรภาพในอนาคต
โอกาสนี้ ทั้งสองฝ่ายได้หารือร่วมกันในประเด็นความร่วมมือที่สําคัญ โดยเฉพาะความร่วมมือด้านเศรษฐกิจ ไทยและเวียดนามเป็นคู่ค้าที่สําคัญของกันและกัน และมีมูลค่าการค้าทวิภาคีขยายตัวอย่างต่อเนื่อง โดยเอกอัครราชทูตเวียดนามฯ ชื่นชมศักยภาพทางเศรษฐกิจของไทย ไทยลงทุนในเวียดนามเป็นจํานวนมาก ครอบคลุมในหลายธุรกิจ และมีแนวโน้มที่จะเติบโตอย่างต่อเนื่อง อย่างไรก็ดี รองนายกรัฐมนตรีเห็นว่าทั้งสองฝ่ายมีศักยภาพทางเศรษฐกิจที่จะเพิ่มพูนความร่วมมือได้อีกมาก โดยขอให้เอกอัครราชทูตเวียดนามฯ ผลักดันการเพิ่มมูลค่าการค้าระหว่างกัน พร้อมทั้งดูแลอํานวยความสะดวกในเรื่องการลดอุปสรรคด้านการลงทุนให้แก่ภาคเอกชนไทยที่ไปลงทุนในเวียดนาม โดยเฉพาะอุปสรรคทางด้านภาษี เพื่อให้การลงทุนของไทยในโครงการต่าง ๆ มีความคืบหน้าโดยเร็ว
นอกจากนี้ ทั้งสองฝ่ายได้หารือร่วมกันเพื่อส่งเสริมการแลกเปลี่ยนการเยือนระหว่างกันในทุกระดับ โดยที่ผ่านมาทั้งสองฝ่ายได้แลกเปลี่ยนการเยือนในระดับสูงอย่างสม่ําเสมอ เป็นส่วนช่วยผลักดันความร่วมมือระหว่างกันให้คืบหน้าเป็นรูปธรรมมากขึ้นหลายด้าน และในปีนี้ ทั้งสองฝ่ายได้ประชุมร่วมนายกรัฐมนตรีและรัฐมนตรีอย่างไม่เป็นทางการ (Joint Cabinet Retreat: JCR) ไทย - เวียดนาม ครั้งที่ 4 ซึ่งทางเวียดนามเป็นเจ้าภาพ ซึ่งเอกอัครราชทูตเวียดนามฯ เชื่อมั่นว่าจะมีส่วนช่วยเพิ่มพลวัตในการแลกเปลี่ยนการเยือนระดับสูงระหว่างกัน
รัฐบาลไทย-ข่าวทำเนียบรัฐบาล-​รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
วันพุธที่ 29 มีนาคม 2566
​รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
​รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
วันพุธที่ 29 มีนาคม 2566 เวลา 09.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 3/2566 ณ ห้องประชุมกรมส่งเสริมสหกรณ์ เทเวศร์ กรุงเทพมหานคร โดยมีผู้ทรงคุณวุฒิในคณะกรรมการพัฒนาการสหกรณ์แห่งชาติ ผู้แทนจากกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ ผู้แทนจากกระทรวงการคลัง ผู้แทนจากสํานักงานคณะกรรมการกฤษฎีกา และคณะทํางานที่เกี่ยวข้อง เข้าร่วมประชุมฯ ซึ่งการประชุมฯ ดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์
รัฐบาลไทย-ข่าวทำเนียบรัฐบาล-​โฆษกรัฐบาลเผย กฎหมายป้องกันและปราบปรามอาชญากรรมทางเทคโนโลยี ฯ ซึ่งมีผลบังคับใช้แล้ว ช่วยคุ้มครองประชาชนผู้ได้รับความเสียหายจากภัยทางการเงิน
วันพุธที่ 29 มีนาคม 2566
29/03/2566
​โฆษกรัฐบาลเผย กฎหมายป้องกันและปราบปรามอาชญากรรมทางเทคโนโลยี ฯ ซึ่งมีผลบังคับใช้แล้ว ช่วยคุ้มครองประชาชนผู้ได้รับความเสียหายจากภัยทางการเงิน
ให้แก้ไขปัญหาได้อย่างรวดเร็ว ลดขั้นตอน ประสานติดตามทรัพย์ของผู้เสียหายได้เร็วยิ่งขึ้น
วันนี้ (29 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ด้วยภัยทุจริตทางการเงินมีแนวโน้มเพิ่มขึ้นและหลากหลายรูปแบบ ส่งผลกระทบให้ประชาชนต้องสูญเสียทรัพย์สิน รวมทั้งขาดความมั่นใจในการใช้บริการทางการเงินดิจิทัลของสถาบันการเงิน ซึ่งอาจส่งผลกระทบในวงกว้างต่อการทําธุรกรรมทางการเงิน รัฐบาลจึงได้ออกพระราชกําหนดมาตรการป้องกันและปราบปรามอาชญากรรมทางเทคโนโลยี พ.ศ.2566 เพื่อรักษาความปลอดภัย และความมั่นคงทางเศรษฐกิจของประเทศ
โฆษกประจําสํานักนายกรัฐมนตรี กล่าวว่า รัฐบาลเห็นถึงความจําเป็นรีบด่วนไม่อาจหลีกเลี่ยงได้ เพื่อรักษาความปลอดภัย และความมั่นคงทางเศรษฐกิจของประเทศ จึงได้ตราพระราชกําหนดมาตรการป้องกันและปราบปรามอาชญากรรมทางเทคโนโลยี พ.ศ.2566 ซึ่งประกาศใช้อย่างเป็นทางการแล้วเมื่อวันที่ 17 มีนาคม 2566 โดยหน่วยงานที่เกี่ยวข้องได้บูรณาการบังคับใช้กฎหมายอย่างเข้มข้น เพื่อคุ้มครองประชาชนผู้ได้รับความเสียหายจากภัยทางการเงิน ผ่านโทรศัพท์หรือวิธีการทางอิเล็กทรอนิกส์
โฆษกประจําสํานักนายกรัฐมนตรีกล่าวเพิ่มเติมว่า พรก. นี้ช่วยให้หน่วยงานที่เกี่ยวข้องทํางานได้อย่างรวดเร็ว ลดขั้นตอน สามารถประสานติดตามทรัพย์ของผู้เสียหายได้เร็วยิ่งขึ้น ซึ่งเชื่อว่าจะส่งผลให้ปัญหาภัยจากอาชญากรรมออนไลน์ลดลงอย่างต่อเนื่อง และมีนัยยะที่สําคัญ โดย พรก. ได้วางมาตรการในการแก้ไขปัญหาที่สําคัญ อาทิ การแลกเปลี่ยนข้อมูลระหว่างหน่วยงาน การยับยั้งการทําธุรกรรมการเงิน และมีบทลงโทษสําหรับผู้กระทําความผิด หรือเกี่ยวข้องกับการกระทําผิด
ในส่วนของธนาคารแห่งประเทศไทย (ธปท.) ได้ออกมาตรการจัดการภัยทุจริตทางการเงิน เพื่อยกระดับมาตรฐาน ทั้งในด้านการป้องกัน การตรวจจับ การรับมือและการตอบสนอง และให้เป็นแนวปฏิบัติขั้นต่ําให้สถาบันการเงินทุกแห่งปฏิบัติตามเป็นมาตรฐานเดียวกันในการดูแลการทําธุรกรรมทางการเงินตลอดเส้นทาง ซึ่งจะช่วยการแก้ไขปัญหาให้ประชาชนทําได้รวดเร็ว และครอบคลุมมากขึ้น โดย ธปท. ได้ติดตามสถาบันการเงินต่าง ๆ ให้ปฏิบัติตามมาตรการดังกล่าวที่ได้ออกไปอย่างครบถ้วน โดยเฉพาะการพัฒนาและปรับปรุงระบบให้เชื่อมโยงข้อมูลให้มีประสิทธิภาพและรวดเร็วมากยิ่งขึ้น
“รัฐบาลตระหนักถึงปัญหาความเดือดร้อนของประชาชนดังกล่าว และไม่ได้นิ่งนอนใจ ได้รับความร่วมมือจากหน่วยงานที่เกี่ยวข้องร่วมกันแก้ไขปัญหาอย่างต่อเนื่อง อย่างไรก็ดี รัฐบาลก็ตระหนักดีว่า ภัยทุจริตทางการเงินมีแนวโน้มเพิ่มขึ้นและมีรูปแบบที่หลากหลายมากขึ้น ซึ่งการจัดการและแก้ปัญหาภัยการเงินในปัจจุบันยังมีจุดที่ต้องแก้ไขเพิ่มเติม รัฐบาลพร้อมจะประเมินประสิทธิผลของการดําเนินการ ทบทวนปรับปรุงมาตรการเป็นระยะ เพื่อลดช่องทางของมิจฉาชีพ และช่วยแก้ไขปัญหาให้ประชาชนที่ตกเป็นเหยื่อภัยการเงินอย่างทันท่วงที” นายอนุชาฯ กล่าว
ทั้งนี้ ประชาชนสามารถศึกษา พรก. นี้ได้อย่างละเอียด หากตกเป็นเหยื่อจะได้รีบดําเนินการช่วยเหลือได้ทันท่วงที โดยหากมีปัญหา หรือเป็นผู้เสียหายสามารถแจ้งได้ที่หมายเลขสายด่วน 1441 หรือศูนย์ปราบปรามอาชญากรรมทางเทคโนโลยีสารสนเทศ ที่เว็บไซต์ www.thaipoliceonline.com ได้ทันที
รัฐบาลไทย-ข่าวทำเนียบรัฐบาล-ครม. ไฟเขียว “บุคลากรภาครัฐ” ร่วมอุปสมบทถวายพระกุศล สมเด็จพระสังฆราชฯ ระหว่างวันที่ 15 มิ.ย. - 1 ก.ค. 66
วันพุธที่ 29 มีนาคม 2566
ครม. ไฟเขียว “บุคลากรภาครัฐ” ร่วมอุปสมบทถวายพระกุศล สมเด็จพระสังฆราชฯ ระหว่างวันที่ 15 มิ.ย. - 1 ก.ค. 66
.....
ที่ประชุมครม. (28 มี.ค. 66) เห็นชอบให้ข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ ลาเข้าร่วมโครงการบรรพชาอุปสมบท 97 รูป ถวายพระกุศล สมเด็จพระอริยวงศาคตญาณ สมเด็จพระสังฆราช สกลสังฆปริณายก เนื่องในโอกาสฉลองพระชนมายุ 8 รอบ 26 มิ.ย. 66
.
ระหว่างวันที่ 15 มิ.ย. - 1 ก.ค. 66 (รวม 17 วัน) ณ วัดราชบพิธสถิตมหาสีมาราม กรุงเทพฯ โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ
.
ทั้งนี้ หน่วยงานที่รับผิดชอบดําเนินโครงการ ประกอบด้วย วัดราชบพิธสถิตมหาสีมาราม สํานักงานปลัดสํานักนายกรัฐมนตรี กรุงเทพมหานคร และสํานักงานพระพุทธศาสนาแห่งชาติ
.
อ่านเพิ่มเติม คลิกhttps://www.thaigov.go.th/news/contents/details/66674
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา สั่งการกลุ่มพัฒนาระบบบริหาร เร่งปรับปรุงโครงสร้างการแบ่งส่วนราชการ การประเมินตัวชี้วัด การประกวดรางวัลเลิศรัฐ
วันพุธที่ 29 มีนาคม 2566
29/03/2566
รองปลัดฯ ณัฏฐิญา สั่งการกลุ่มพัฒนาระบบบริหาร เร่งปรับปรุงโครงสร้างการแบ่งส่วนราชการ การประเมินตัวชี้วัด การประกวดรางวัลเลิศรัฐ
รองปลัดฯ ณัฏฐิญา สั่งการกลุ่มพัฒนาระบบบริหาร เร่งปรับปรุงโครงสร้างการแบ่งส่วนราชการ การประเมินตัวชี้วัด การประกวดรางวัลเลิศรัฐ การจัดทําคู่มือมาตรฐาน พร้อมเปิดเวที KM ระดมสมองถ่ายทอดความรู้ I-Single Form
วันนี้ (28 มีนาคม 2566) เวลา 10.30 น. นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) มอบนโยบายให้ กลุ่มพัฒนาระบบบริหาร (กพบ.) สํานักงานปลัดกระทรวงอุตสาหกรรม (สปอ.) โดยมี นางสาวสุภัตรา เปี่ยมวัตถาภรณ์ หัวหน้ากลุ่มพัฒนาระบบบริหาร กล่าวต้อนรับ และนําเสนอบทบาทหน้าที่ของ กพบ. พร้อมเจ้าหน้าที่ กพบ. เข้าร่วมการประชุม ณ ห้องประชุม อก. 3 ชั้น 3 อาคารสํานักงานปลัดกระทรวงอุตสาหกรรม
กลุ่มพัฒนาระบบบริหาร (กพบ.) เป็นหน่วยงานที่ทําหน้าที่ในการเสนอแนะและให้คําปรึกษาเกี่ยวกับยุทธศาสตร์การพัฒนาระบบราชการ การติดตาม ประเมินผล และจัดทํารายงานเกี่ยวกับการพัฒนาระบบราชการ พร้อมการประสานและดําเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ ภายใน สปอ. และ อก.
ทั้งนี้ รปอ. กล่าวว่า กลุ่มพัฒนาระบบบริหาร (กพบ.) เกี่ยวข้องกับหน่วยงานต่าง ๆ จึงจําเป็นต้องบูรณาการความร่วมมือเพื่อให้ภารกิจบรรลุตามวัตถุประสงค์ โดยได้มอบหมายให้ กพบ. ดําเนินการ ดังนี้
1. ประสานงานกับหน่วยงานต่าง ๆ ที่เกี่ยวข้องเพื่อปรับปรุงโครงสร้างการแบ่งส่วนราชการของ สปอ. และ อก. โดยจัดทําข้อมูลกฎระเบียบ การดําเนินงาน โครงสร้าง และอัตรากําลัง
2. ดําเนินการจัดทํารายละเอียดตัวชี้วัดตามมาตรการปรับปรุงประสิทธิภาพในการปฏิบัติราชการของ สปอ. ปี 2566 และ 2567
3. จัดทําข้อมูลตัวชี้วัด พร้อมยกตัวอย่างเพิ่มเติม ด้านการพัฒนาคุณภาพการบริหารจัดการภาครัฐสู่ระบบราชการ 4.0 (PMQA 4.0) และการสมัครขอรับรางวัลเลิศรัฐ (ภาคสมัครใจ) ได้แก่ รางวัลบริการภาครัฐ รางวัลบริหารราชการแบบมีส่วนร่วม และรางวัลคุณภาพการบริหารจัดการภาครัฐ
4. การจัดทํามาตรฐานการปฏิบัติงาน (Standard Operating Procedure : SOP) เป็นคู่มือการปฏิบัติของแต่ละกองในส่วนกลาง โดยประสานความร่วมมือกับ กตร. และ ศทส. เกี่ยวกับคู่มือมาตรฐานการตรวจโรงงาน ซึ่งได้มีการจัดทําและออกแบบระบบการตรวจโรงงานในสถานประกอบการ โดยใช้ระบบสารสนเทศเข้ามาดําเนินการ ทําให้เจ้าหน้าที่สามารถบันทึกข้อมูลรายงานการตรวจผ่านโทรศัพท์เคลื่อนที่ได้อย่างสะดวกและรวดเร็ว
5. จัดกิจกรรม MIND Community Meet Up เพื่อถ่ายทอดความรู้ระบบ i-Single Form ทั้งด้านการกรอกข้อมูลรายละเอียดของโรงงานและการคํานวณค่าการผลิต โดยดําเนินการในลักษณะการจัดการความรู้ KM ให้กับเจ้าหน้าที่สํานักงานอุตสาหกรรมจังหวัด เพื่อให้สามารถแนะนําแก่ผู้ประกอบการในการแจ้งข้อมูลการประกอบกิจการโรงงาน รง.8 และ รง.9 ได้ต่อไป
6. จัดทําคู่มือสําหรับประชาชน เพื่อขอรับการรับรองมาตรฐานศูนย์ราชการสะดวก (Government Easy Contact Center : GECC) ซึ่งขณะนี้ ปกอ. ได้มอบ ผช.ปกอ. และ ศทส. ดําเนินการในส่วนที่เกี่ยวข้องในเรื่องดังกล่าว และจะต้องมีการรายงานความคืบหน้าเป็นระยะต่อไป
รัฐบาลไทย-ข่าวทำเนียบรัฐบาล-ผลการดำเนินการเรื่องร้องทุกข์ ผ่านช่องทาง 1111 ไตรมาสที่ 1 ปี 2566
วันพุธที่ 29 มีนาคม 2566
29/03/2566
ผลการดําเนินการเรื่องร้องทุกข์ ผ่านช่องทาง 1111 ไตรมาสที่ 1 ปี 2566
วันพฤหัสบดีที่ 23 มีนาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานปลัด สํานักนายกรัฐมนตรีรายงานผลการดําเนินการเรื่องร้องทุกข์และรับข้อคิดเห็นจากประชาชน ประจําไตรมาสที่ 1 ปีงบประมาณ2566 มีประชาชนยื่นเรื่องผ่านช่องทาง 1111 รวม 14,439 เรื่อง ดําเนินการจนได้ข้อยุติแล้ว 12,133 เรื่อง
คิดเป็นร้อยละ 84.03 กําลังรอผลการพิจารณาของหน่วยงานที่เกี่ยวข้อง 2,306 เรื่อง คิดเป็นร้อยละ 15.97
พบว่าเรื่องร้องทุกข์ลดลง 1,039 เรื่อง เมื่อเทียบกับช่วงเดียวกันของปีก่อนหน้า ทั้งนี้
ขอความร่วมมือทุกหน่วยงานให้ความสําคัญกับการกําหนดระยะเวลาแก้ปัญหาและแจ้งความคืบหน้าต่อผู้ร้อง
เน้นการทํางานเชิงรุก วิเคราะห์ข้อมูลสถานการณ์ เฝ้าระวังปัญหาที่มักได้รับการร้องเรียนซ้ํา
จัดทําแนวทางมาตรการและแผนเผชิญเหตุรองรับการแก้ไขปัญหาอย่างเป็นระบบ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ผลการแก้ปัญหาที่ดินแก่ประชาชนทั่วประเทศ
วันพุธที่ 29 มีนาคม 2566
29/03/2566
​ผลการแก้ปัญหาที่ดินแก่ประชาชนทั่วประเทศ
วันพุธที่ 22 มีนาคม 2566
ต่อจากนี้ไป ขอเชิญรับฟังไทยคู่ฟ้า
คณะกรรมการนโยบายที่ดินแห่งชาติรายงานผลการดําเนินงานแก่ที่ประชุมคณะรัฐมนตรี ประกอบด้วย
การจัดที่ดินทํากินแก่ชุมชนทั่วประเทศรวม 5.79 ล้านไร่ 1,491 พื้นที่ ใน 70 จังหวัด มีผู้เข้าใช้ประโยชน์แล้ว
78,109 ราย รวม 354 พื้นที่ การปรับปรุงแนวเขตที่ดินของรัฐแบบบูรณาการมาตราส่วน 1:4000 หรือ One
map ในพื้นที่ 11 จังหวัด แก้ปัญหากรณีประชาชนได้รับผลกระทบจากการปรับปรุงแนวเขตที่ดินของรัฐ
กรณีพื้นที่อุทยานแห่งชาติทับลาน จ.นครราชสีมา และปราจีนบุรี
ข้อพิพาทกรณีป่าสงวนแห่งชาติป่าพระแท่นดงรัง จ.กาญจนบุรี
และแก้ไขปัญหาที่ดินทํากินในเขตป่าสงวนแห่งชาติ อ.ด่านช้าง จ.สุพรรณบุรี
โดยเสนอที่ดินรัฐแปลงว่างที่หมดอายุสัมปทานและไม่มีแผนดําเนินการเป็นพื้นที่เป้าหมายในการจัดที่ดินทํากิน
ให้ชุมชนต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รพ.จะนะ จ.สงขลา ขยายศักยภาพบริการผ่าตัด “สูตินรีเวช-ศัลยกรรมทั่วไป” ช่วยผู้ป่วยได้รับการรักษาใกล้บ้าน
วันพุธที่ 29 มีนาคม 2566
รพ.จะนะ จ.สงขลา ขยายศักยภาพบริการผ่าตัด “สูตินรีเวช-ศัลยกรรมทั่วไป” ช่วยผู้ป่วยได้รับการรักษาใกล้บ้าน
ผู้ตรวจราชการกระทรวงสาธารณสุข เขตสุขภาพที่ 12 เผยความก้าวหน้าการพัฒนาโรงพยาบาลจะนะ จังหวัดสงขลา ล่าสุด ขยายศักยภาพบริการผ่าตัดด้านสูตินรีเวชและศัลยกรรมทั่วไป ไม่ต้องส่งไปโรงพยาบาลใหญ่ในเมือง ช่วยให้ผู้ป่วยได้รับการรักษาใกล้บ้าน
ผู้ตรวจราชการกระทรวงสาธารณสุข เขตสุขภาพที่ 12 เผยความก้าวหน้าการพัฒนาโรงพยาบาลจะนะจังหวัดสงขลา ล่าสุด ขยายศักยภาพบริการผ่าตัดด้านสูตินรีเวชและศัลยกรรมทั่วไป ไม่ต้องส่งไปโรงพยาบาลใหญ่ในเมืองช่วยให้ผู้ป่วยได้รับการรักษาใกล้บ้าน เริ่มบริการวันแรก 28 มีนาคม ที่ผ่านมา ผ่าตัดมดลูก, ผู้ป่วยฉุกเฉินตกเลือดหลังคลอด และผ่าตัดตาต้อกระจกอีก 10 ราย
นายแพทย์สวัสดิ์ อภิวัจนีวงศ์ ผู้ตรวจราชการกระทรวงสาธารณสุข เขตสุขภาพที่ 12 เปิดเผยว่า กระทรวงสาธารณสุขมีนโยบายให้โรงพยาบาลในพื้นที่ขยายศักยภาพยกระดับการบริการตามความพร้อมของโรงพยาบาลและบุคลากร เพื่อให้สามารถตอบสนองความต้องการรับบริการสุขภาพของประชาชนในพื้นที่ได้มากขึ้น และเพิ่มการเข้าถึงบริการต่างๆ โดยผู้ตรวจราชการกระทรวงสาธารณสุขทุกเขตสุขภาพ มีการกํากับ ติดตาม และสนับสนุนการดําเนินงานอย่างต่อเนื่อง ล่าสุด โรงพยาบาลจะนะ จังหวัดสงขลา ซึ่งมี นายแพทย์หมัด หีมเหม เป็นผู้อํานวยการโรงพยาบาล ได้ขยายศักยภาพการบริการ ให้ประชาชนชาวจะนะ ได้รับการดูแลโดยแพทย์ผู้เชี่ยวชาญ โดยเพิ่มบริการผ่าตัดซึ่งเป็นการรักษาที่มีความจําเป็นเร่งด่วน สามารถผ่าตัดคลอด ผ่าตัดทางสูตินรีเวช และศัลยกรรมทั่วไปที่ไม่มีความซับซ้อน เป็นต้น จากเดิมที่ให้บริการได้เพียงการผ่าตัดขนาดเล็กเท่านั้น ทําให้ผู้ป่วยได้ดูแลรักษาใกล้บ้าน ไม่ต้องส่งไปผ่าตัดถึงที่โรงพยาบาลใหญ่
นายแพทย์สวัสดิ์ กล่าวต่อว่า โรงพยาบาลจะนะ ได้เปิดให้บริการผ่าตัดใหญ่อย่างเป็นทางการ เมื่อวันที่ 28 มีนาคม ที่ผ่านมา เป็นการผ่าตัดมดลูก 1 ราย ผู้ป่วยฉุกเฉินตกเลือดหลังคลอด 1 ราย และผู้ป่วยผ่าตัดตาต้อกระจกอีก 10 ราย ทุกรายการผ่าตัดประสบผลสําเร็จอย่างดี ผู้ป่วยมีความพึงพอใจมาก โดยได้รับการสนับสนุนทีมศัลยแพทย์เฉพาะทางจากโรงพยาบาลหาดใหญ่และโรงพยาบาลสงขลา ซึ่งจะหมุนเวียนมาให้บริการผ่าตัดตามที่นัดหมายผู้ป่วยไว้ กรณีเกินขีดความสามารถจะผ่าตัดที่โรงพยาบาลจะนะ จะมีการประสานส่งต่อเพื่อเข้ารับการผ่าตัดในโรงพยาบาลตามสิทธิ์ของผู้ป่วยต่อไป
********************************** 29 มีนาคม 2566
รัฐบาลไทย-ข่าวทำเนียบรัฐบาล-สธ. ห่วงเด็กจมน้ำเสียชีวิตช่วงปิดเทอมฤดูร้อน แนะผู้ปกครองดูแลใกล้ชิด ยึดหลัก “ตะโกน โยน ยื่น”  ช่วยชีวิตคนจมน้ำ
วันพุธที่ 29 มีนาคม 2566
สธ. ห่วงเด็กจมน้ําเสียชีวิตช่วงปิดเทอมฤดูร้อน แนะผู้ปกครองดูแลใกล้ชิด ยึดหลัก “ตะโกน โยน ยื่น”  ช่วยชีวิตคนจมน้ํา
กระทรวงสาธารณสุข เผย เด็กจมน้ําเสียชีวิตเป็นปัญหาสําคัญ พบสูงสุดช่วงฤดูร้อนและปิดเทอม แนะผู้ปกครองดูแลบุตรหลานใกล้ชิด ให้ฝึกทักษะว่ายน้ําเอาตัวรอด สอนทํา CPR ช่วยคนที่จมน้ําหรือหัวใจหยุดเต้น ย้ํา หากพบคนจมน้ํา ให้ทําตามหลักการ “ตะโกน โยน ยื่น”
นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข เปิดเผยว่า การจมน้ําเป็นปัญหาทางสาธารณสุขที่สําคัญ โดย 5 ปีที่ผ่านมา (2561 – 2565) ในช่วงฤดูร้อนและช่วงปิดภาคเรียน มีเด็กอายุต่ํากว่า 15 ปี เสียชีวิตจากการจมน้ําสูงสุด ระหว่างเดือนมีนาคม-พฤษภาคม จํานวน 953 ราย เฉลี่ยวันละ 2 ราย เฉพาะเดือนเมษายน มีการจมน้ํามากที่สุดถึง 65 ราย ส่วนใหญ่เกิดเหตุในแหล่งน้ําธรรมชาติ เช่น ห้วย หนอง คลอง บึง รองลงมา เขื่อน/อ่างเก็บน้ํา/ฝาย, ทะเล รวมไปถึงภาชนะเก็บน้ําภายในบ้าน และสระว่ายน้ํา
กระทรวงสาธารณสุข ดําเนินการเพื่อป้องกันการจมน้ําอย่างต่อเนื่อง โดยร่วมมือกับหน่วยงานและประชาชนในพื้นที่ จัดกิจกรรมรณรงค์ประชาสัมพันธ์ให้ผู้ปกครอง ผู้ดูแลเด็ก และชุมชน ตระหนักถึงความเสี่ยงและวิธีการป้องกันการจมน้ํา และร่วมกับทีมผู้ก่อการดี สอนทักษะการว่ายน้ําให้เด็กเพื่อเอาชีวิตรอด สอนวิธีการช่วยคนตกน้ํา และสอนการช่วยฟื้นคืนชีพ (CPR) ซึ่งนอกจากจะช่วยคนที่จมน้ําแล้ว ยังช่วยเพิ่มโอกาสรอดชีวิตของคนที่หัวใจหยุดเต้นเฉียบพลันได้ด้วย ส่วนเด็กที่อายุต่ํากว่า 2 ปี ผู้ปกครองต้องดูแลไม่ให้คลาดสายตา และไม่ปล่อยให้เด็กเล่นน้ําตามลําพังเด็ดขาดแม้จะอยู่ในห่วงยางหรือใส่เสื้อชูชีพ รวมถึงควรจัดให้มีพื้นที่เล่นอย่างปลอดภัย 1 คน ต่อ 1 คอกกั้นเด็ก เพื่อป้องกันการบาดเจ็บจากสาเหตุอื่นๆ เช่น รถทับ น้ําร้อนลวก เป็นต้น
นายแพทย์รุ่งเรือง กล่าวต่อว่า สําหรับการช่วยเหลือคนตกน้ําหรือจมน้ํา ไม่ควรกระโดดลงไปช่วยทันทีแต่ควรใช้วิธีที่ปลอดภัย คือ 1.ตะโกน ขอความช่วยเหลือคนที่อยู่แถวบริเวณที่เกิดเหตุ 2.โยน อุปกรณ์ที่ลอยน้ําได้ (ห่วงชูชีพ, ถังแกลลอน, ถังพลาสติกเปล่า) ให้เกาะลอยน้ํา 3.ยื่นอุปกรณ์ เช่น ไม้ เชือก เสื้อ เข็มขัด ให้จับและดึงขึ้นจากน้ํา และเมื่อช่วยคนจมน้ําขึ้นมาแล้ว ห้ามอุ้มพาดบ่าหรือกระแทกเอาน้ําออก เนื่องจากเป็นวิธีการช่วยเหลือที่ผิด และจะทําให้ขาดอากาศหายใจนานขึ้น หากพบว่าไม่หายใจ ให้รีบทํา CPR และโทรแจ้งทีมแพทย์กู้ชีพ 1669 ทันที
******************************************** 29 มีนาคม 2566